

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.5 | 2025. gada 24. aprīlī |

# 

**24.**

# Par Ogres novada pašvaldības dalību Eiropas Savienības Atveseļošanas fonda projekta Nr. 2.3.2.3.i.0/1/23/I/CFLA/001 “Digitālās plaisas mazināšana sociāli neaizsargātajām grupām un izglītības iestādēs” īstenošanā

Latvijas Republikas Ministru kabinets 2023. gada 4. aprīlī pieņēma Ministru kabineta noteikumus Nr. 168 “Latvijas Atveseļošanas un noturības mehānisma plāna otrās komponentes "Digitālā transformācija" 2.3. reformu un investīciju virziena "Digitālās prasmes" 2.3.2.reformas "Digitālās prasmes sabiedrības un pārvaldes digitālajai transformācijai" 2.3.2.3.i. investīcijas "Digitālās plaisas mazināšana sociāli neaizsargātajām grupām un izglītības iestādēs" īstenošanas noteikumi”.

Par Latvijas Atveseļošanas un noturības mehānisma plāna otrās komponentes “Digitālā transformācija” 2.3. reformu un investīciju virziena “Digitālās prasmes” 2.3.2. reformas “Digitālās prasmes sabiedrības un pārvaldes digitālajai transformācijai” 2.3.2.3.i. investīcijas “Digitālās plaisas mazināšana sociāli neaizsargātajām grupām un izglītības iestādēs” (turpmāk – investīcija) projektu iesniegumu atlases pirmās kārtas investīcijas projekta Nr. 2.3.2.3.i.0/1/23/I/CFLA/001 (turpmāk arī –Projekts) īstenošanu atbildīgā nozares ministrija un investīcijas finansējuma saņēmējs ir Izglītības un zinātnes ministrija (turpmāk - Ministrija).

Projekta mērķis saskaņā ar Ministru kabineta noteikumiem ir mazināt šķēršļus vispārējās izglītības satura apguvei, nodrošinot izglītojamiem piekļuvi mācību saturam, it īpaši izglītojamiem no sociāli neaizsargātām grupām sniedzot iespēju piedalīties attālināto mācību procesā un nodrošinot datu pārraides pieejamību kvalitatīvai, jēgpilnai un plānveidīgai digitālo tehnoloģiju izmantošanai mācību procesā.

2024. gada 19. jūlijā Ogres novada pašvaldība un Izglītības un zinātnes ministrija savstarpēji noslēgušas sadarbības līgumu 23-27.7e/24/42 “Priekšizpēte par interneta datu pārraides jaudas problēmām un vajadzībām izglītības iestādēs, tai skaitā izglītības iestāžu iekštīkla funkcionēšanas uzlabojumiem”. Līguma ietvaros veikta priekšizpēte Ogres Centra pamatskolas iekšējiem tīkliem.

2025. gada 14. aprīlī Ogres novada pašvaldībā saņemta Ministrijas vēstule “2.3.2.3i priekšizpētes nodevumi un datu tīklu uzlabošana izglītības iestādēs” ar priekšizpētes rezultātiem par iekštīklu modernizāciju Ogres Centra pamatskolā, kam pievienots ziņojums par interneta datu pārraides jaudas problēmām un vajadzībām izglītības iestādē, tai skaitā izglītības iestāžu iekštīkla funkcionēšanas uzlabojumiem, tai skaitā izstrādātas rekomendācijas definējot minimālās un maksimālās prasības, kurām būtu jāatbilst izglītības iestāžu interneta datu pārraides jaudai un iekštīklu tehniskajiem parametriem, lai nodrošinātu kvalitatīvu mācību procesu (Priekšizpētes anketēšanas rezultāti), kopējas rekomendācijas centralizētai vai daļēji centralizētai interneta un iekštīklu risinājumu pārvaldībai izglītības iestādēs (Priekšizpētes anketēšanas rezultāti), rekomendācijas interneta datu pārraides jaudas uzlabošanai un iekštīklu infrastruktūras uzlabojumu plāns (Priekšizpētes padziļinātās izpētes rezultāti), kā arī plānoto Ogres Centra pamatskolas iekštīklu modernizācijas izmaksu tāme, kuras kopējais izmaksu apjoms ir 90 667,60 EUR (bez PVN), kas tiks segtas no Projekta līdzekļiem.

Lai projekta ietvaros veiktu iekštīklu modernizācijas pasākumus Ogres Centra pamatskolā, nepieciešams pieņemt lēmumu par Ogres novada pašvaldības dalību Projektā.

Ņemot vērā augstāk minēto un pamatojoties uz Pašvaldību likuma 4. panta pirmās daļas 4. punktu,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Apstiprināt** Ogres novada pašvaldības dalību projektā Nr. 2.3.2.3.i.0/1/23/I/CFLA/001 “Digitālās plaisas mazināšana sociāli neaizsargātajām grupām un izglītības iestādēs” īstenošanā un noslēgt Sadarbības līgumu ar Izglītības un zinātnes ministriju par projekta īstenošanas nosacījumiem.
2. **Pilnvarot** Ogres novada Izglītības pārvaldi veikt visas ar Projekta īstenošanu un uzraudzību saistītās darbības.
3. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)